**projektas**

**reg. Nr. T-122**

**2.2. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio LOPŠELIUI-DARŽELIUI ,,Liepaitė“ didžiausio leistino pareigybių (etatų) skaičiaus patvirtinimo**

2019 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Pasvalio lopšelio-darželio ,,Liepaitė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-190 „Dėl Pasvalio lopšelio-darželio ,,Liepaitė“ nuostatų patvirtinimo“, 26 punktu ir atsižvelgdama į Pasvalio lopšelio-darželio ,,Liepaitė“ 2019 m. balandžio 8 d. raštą Nr. SD-21 ,,Dėl Pasvalio lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo“, Pasvalio rajono savivaldybės taryba nusprendžia:

1. Patvirtinti Pasvalio lopšeliui-darželiui ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 37,47.
2. Pripažinti netekusiu galios Pasvalio rajono savivaldybės tarybos 2012 m. kovo 28 d. sprendimą Nr. T1-38 ,,Dėl Pasvalio darželio-mokyklos ,,Liepaitė“ didžiausio leistino pareigybių (etatų) skaičiaus patvirtinimo“.
3. Sprendimas įsigalioja nuo 2019 m. rugsėjo 1 d.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Švietimo ir sporto skyriaus vyriausioji specialistė

E. Grigalionienė

Data 2019-04-29

Suderinta DVS Nr. RTS-111

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio LOPŠELIUI-DARŽELIUI ,,Liepaitė“ didžiausio leistino pareigybių (etatų) skaičiaus patvirtinimo**

**2019-04-29**

Pasvalys

**1. Problemos esmė**

Pasvalio rajono savivaldybės tarybos 2019 m. kovo 20 d. sprendimu Nr. T1-53,,Dėl ikimokyklinio ir priešmokyklinio ugdymo grupių bei klasių komplektų ir mokinių skaičiaus 2019-2020 mokslo metais Pasvalio rajono savivaldybės mokyklose nustatymo”, nuo 2019 m. rugsėjo 1 d. Pasvalio lopšelyje-darželyje ,,Liepaitė“ didinamas vienu komplektu ikimokyklinio ugdymo grupių skaičius. 2019 m. rugsėjo 1 d. papildomai bus priimta ugdyti 20 vaikų. Dėl šios priežasties būtina naujai patvirtinti Pasvalio lopšelio-darželio ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – **37,47**, **papildant 2,6 pareigybių (etatų) skaičiumi, iš jų – 1,6 auklėtojo ir 1 auklėtojo padėjėjo pareigybės (etatai).**

**2. Kokios siūlomos naujos teisinio reguliavimo nuostatos ir kokių rezultatų laukiama?**

Iš viso (pridėjus papildant 2,6 pareigybių (etatų) skaičiumi, iš jų – 1,6 auklėtojo ir 1 auklėtojo padėjėjo pareigybės (etatai)) Pasvalio lopšeliui-darželiui ,,Liepaitė“ didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto, pareigybių (etatų) skaičių – 37,47.

*Priimtas sprendimo projektas įtakos kriminogeninei situacijai ir korupcijai neturės.*

**3. Skaičiavimai, išlaidų sąmatos, finansavimo šaltiniai**

Valstybės (mokymo) lėšų – 17,7 tūkst. Eurų Savivaldybės biudžeto lėšų savarankiškosioms funkcijoms vykdyti – 7,1 tūkst. Eurų.

Lėšų poreikis 1 mėnesiui – 2 060,78 Eur. Iš jų:

1,6 pareigybei (etatui) auklėtojo – 1 472,58 Eur

1 pareigybei (etatui) auklėtojo padėjėjo – 588,20 Eur.

Lėšų poreikis 12 mėnesių – 24 729,36 Eur. Iš jų:

1,6 pareigybei (etatui) auklėtojo – 17 670,96 Eur

1 pareigybei (etatui) auklėtojo padėjėjo – 7 058,40 Eur

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

*Priėmus sprendimo projektą, neigiamų pasekmių nenumatoma.*

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

*Nereikia.*

**6. Sprendimo projekto iniciatoriai**

Švietimo ir sporto skyrius

Pasvalio lopšelis-darželis ,,Liepaitė“

**7. Sprendimo projekto rengimo metu gauti specialistų vertinimai ir išvados**

PRIDEDAMA:

1. Pasvalio lopšelio-darželio ,,Liepaitė“ 2019 m. balandžio 8 d. raštas Nr. SD-21 ,,Dėl Pasvalio rajono lopšeliui-darželiui ,,Liepaitė“ didžiausio leistino pareigybių (etatų) skaičiaus pakeitimo“

Švietimo ir sporto skyriaus vyriausioji specialistė Eugenija Grigalionienė